**Ministru kabineta noteikumu projekta**

**„Civilās aviācijas gaisa kuģa salona apkalpes locekļu un to apmācību sniedzēju sertificēšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 30.panta otrā daļa, 31.panta trešā daļa, 32.panta ceturtā daļa. Ministru prezidenta M.Kučinska 2017.gada 17.oktobra rezolūcija (Ministru kabineta 2017.gada 17.oktobra protokollēmums Nr.51 paragr.15 2.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā sertificē un uzrauga civilās aviācijas gaisa kuģa salona apkalpes locekļus (turpmāk - salona apkalpes locekļi) un personas, kurām ir tiesības apmācīt tos (turpmāk - apmācību sniedzēji), regulē Ministru kabineta 2013.gada 20.augusta noteikumi Nr.623 “Noteikumi par civilās aviācijas gaisa kuģa salona apkalpes locekļu sagatavošanu un apliecību izsniegšanu” (turpmāk – noteikumi Nr.623) un kārtību, kādā sertificē un uzrauga salona apkalpes locekļu instruktorus (turpmāk – instruktori) regulē Ministru kabineta 2012.gada 24.jūlija noteikumi Nr.496 ,,Noteikumi par kvalifikācijas prasībām personām, kas sagatavo civilās aviācijas salona apkalpes locekļus un lidojumu nodrošināšanas darbiniekus” (turpmāk – noteikumi Nr.496).2017.gada 17.oktobrī tika pieņemti Ministru kabineta noteikumi Nr.627 “Lidojumu nodrošināšanas darbinieku un to apmācību sniedzēju sertificēšanas kārtība” (turpmāk – noteikumi Nr.627). Atbilstoši noteikumu Nr.627 anotācijas IV sadaļas 1.punktam un Ministru prezidenta M.Kučinska 2017.gada 17.oktobra rezolūcijai (Ministru kabineta 2017.gada 17.oktobra protokollēmums Nr.51 parag.15 2.punkts) Satiksmes ministrija līdz 2018.gada 29.jūnijam izstrādā Ministru kabineta noteikumu projektu “Gaisa kuģa salona apkalpes locekļu un to apmācību sniedzēju sertificēšanas kārtība”, kurā paredz kārtību, kādā sertificē un uzrauga apmācību sniedzējus, salona apkalpes locekļus un instruktorus.Ministru kabineta noteikumu projekts „Civilās aviācijas gaisa kuģa salona apkalpes locekļu un to apmācību sniedzēju sertificēšanas kārtība” (turpmāk – projekts) paredz noteikt:1. kārtību, kādā sertificē apmācību sniedzējus;2. salona apkalpes loceklim un instruktoram izvirzāmās prasības;3. kārtību, kādā izsniedzama salona apkalpes locekļa apliecība un instruktora apliecība.Šīs prasības pēc būtības neatšķiras no noteikumos Nr.623 un noteikumos Nr.496 noteiktajām prasībām.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts aģentūra “Civilās aviācijas aģentūra” (turpmāk - Civilās aviācijas aģentūra). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz:1. salona apkalpes locekļiem (1173 personas);2. instruktoriem (70 personas);3. apmācību sniedzējiem – AS “Air Baltic Corporation”, SIA “SmartLynx Airlines”, SIA “PrimeraAir Nordic”;4. gaisa kuģa ekspluatantiem;5. Civilās aviācijas aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka padarīs skaidrāku un efektīvāku apmācību sniedzēju, salona apkalpes locekļu un instruktoru sertifikāciju un uzraudzību.Administratīvais slogs Civilās aviācijas aģentūrai nepieaug, jo tā uzraudzīja apmācību sniedzējus, salona apkalpes locekļus un instruktorus arī pirms noteikumu projekta izstrādes, noteikumu Nr.623 un noteikumu Nr.496 darbības laikā. |
| 3. | Administratīvo izmaksu monetārs novērtējums | Administratīvās izmaksas, kas saistītas ar noteikumu projekta 12.1.apakšpunktā minētā iesnieguma aizpildīšanu un iesniegšanu Civilās aviācijas aģentūrā, apmācību sniedzējiem nepārsniegs 2000 eiro gadā. Administratīvās izmaksas, kas saistītas ar noteikumu projekta 18.1. un 27.1.apakšpunktā minēto iesniegumu aizpildīšanu un iesniegšanu Civilās aviācijas aģentūrā, salona apkalpes locekļiem un instruktoriem nepārsniegs 200 eiro gadā.Administratīvās izmaksas Civilās aviācijas aģentūrai, kuras darbinieks veiks informācijas sniegšanas, pieņemšanas, apkopošanas, apstrādes un uzglabāšanas pienākumus, kas saistīti ar noteikumu projekta 12.1., 18.1. un 27.1.apakšpunktā minēto iesniegumu izskatīšanu, nepārsniegs 2000 eiro gadā. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar projekta spēkā stāšanos tiks atzīti par spēku zaudējušiem:1. Ministru kabineta 2013.gada 20.augusta noteikumi Nr.623 “Noteikumi par civilās aviācijas gaisa kuģa salona apkalpes locekļu sagatavošanu un apliecību izsniegšanu” (Latvijas Vēstnesis, 2013, 166.nr.);2. Ministru kabineta 2012.gada 24.jūlija noteikumi Nr.496 “Noteikumi par kvalifikācijas prasībām personām, kas sagatavo civilās aviācijas gaisa kuģa salona apkalpes locekļus un lidojumu nodrošināšanas darbiniekus” (Latvijas Vēstnesis, 2012, 117.nr.). |
| 2. | Atbildīgā institūcija | Nav attiecināms. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2011.gada 3.novembra Regula (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 311, 25.11.2011.) (turpmāk - regula Nr.1178/2011). |
| 2. | Citas starptautiskās saistības | Saskaņā ar 1944.gada 7.decembra Konvenciju par starptautisko civilo aviāciju (Latvija tai pievienojusies 1992.gada 3.jūnijā) Starptautiskās civilās aviācijas organizācija (ICAO) ir pilnvarota izdot standartus un rekomendācijas dažādās civilās aviācijas jomās. Latvijas Republikai kā Konvencijas dalībvalstij jānodrošina, lai minētās Konvencijas, kā arī Starptautiskās civilās aviācijas organizācijas (ICAO) prasības tiktu īstenotas.Starptautiskās civilās aviācijas organizācijas (ICAO) dokuments “Apmācību organizācijas apstiprināšanas rokasgrāmata” (Doc 9841) un dokuments “Salona apkalpes locekļu drošuma apmācības rokasgrāmata” (Doc 10002) nosaka, kādām prasībām ir jāatbilst apmācību sniedzēja darbības rokasgrāmatai. |
| 3. | Cita informācija | Starptautiskās civilās aviācijas organizācijas (ICAO) dokuments “Salona apkalpes locekļu drošuma apmācības rokasgrāmata” (Doc 10002) ir iedots tulkošanai Valsts valodas centram, pēc minētā dokumenta iztulkošanas tas atbilstoši projekta 12.3.apakšpunktam latviešu valodā tiks publicēts Civilās aviācijas aģentūras tīmekļa vietnē.Projekta 25.punktā ir dota atsauce uz Eiropas Aviācijas drošības aģentūras dokumenta “Attiecīgie līdzekļi atbilstības panākšanai un vadlīnijas. ORO daļa” AMC3 ORO.CC.115 (e) punktu, kurā noteikts, kādām papildu prasībām ir jāatbilst instruktoram, kas veic apmācību salona apkalpes locekļu darba optimizācijas jomā.Atbilstoši regulas Nr.216/2008 18.panta (c) punktam Eiropas aviācijas drošības aģentūra izdod sertificēšanas specifikācijas un pieļaujamos līdzekļus atbilstības panākšanai, kur tiek sniegtas norādes par šīs regulas un tās īstenošanas noteikumu piemērošanu, kā arī tiek izskaidrots kā izpildāmas īstenošanas regulas prasības.Atbilstoši Ministru kabineta 2014.gada 23.decembra noteikumu Nr.822 “Civilās aviācijas gaisa kuģa ekspluatanta apliecības izsniegšanas kārtība” 4.2.apakšpunktam, regulas Nr.965/2012 prasību piemērošanai Civilās aviācijas aģentūras tīmekļa vietnē ir publicēts Eiropas aviācijas drošības aģentūras dokumenta “Attiecīgie līdzekļi atbilstības panākšanai un vadlīnijas. ORO daļa” tulkojumus latviešu valodā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2011.gada 3.novembra Regula (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 311, 25.11.2011.) (turpmāk - regula Nr.1178/2011). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1178/2011 2.pants | 2.3.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC.GEN.001.punkts | 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC.CCA.100.punkta b) apakšpunkta 2.apakšpunktsVI pielikuma ARA.CC.100.punkta b) apakšpunkta 2.apakšpunktā | 5. un 19.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.CC.100.punkta C) apakšpunkta 2.apakšpunktsVI pielikuma ARA. GEN.220.punkta b) apakšpunkts  | 8.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.CC.200.punkts | 10.punkts12.2.apakšpunkts13.2.apakšpunkts14.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC daļas 1.papildinājums | 12.4.apakšpunkts13.4.apakšpunkts14.4.apakšpunkts18.2.apakšpunkts2.pielikums3.pielikums | Tiesību norma ieviesta pilnībā | Projekts stingrākas prasības neparedz |
| Regulas Nr. 1178/2011 VI pielikuma ARA daļas II papildinājums | 12.6.apakšpunkts19.punkta ievaddaļa2.pielikums | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC.GEN.020.punkts | 18.punkta ievaddaļa19.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC.CCA.105.punkts | 19.punkta ievaddaļa | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.CC.105.punkta a) apakšpunkts | 21.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.CC.105.punkta b), c) un d) apakšpunkts | 22.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 V pielikuma CC.GEN.015.punkts un VI pielikuma ARA.GEN.315.punkts | 3.pielikums | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr.1178/2011 V pielikuma CC.CCA.100.punkta b) apakšpunkta 2.apakšpunktā un VI pielikuma ARA.CC.100.punkta b) apakšpunkta 2.apakšpunktā paredzēta rīcības brīvība dalībvalstij. Rīcības brīvība tiek izmantota, jo arī līdz šim personas (gaisa kuģa ekspluatanti), kuras veica civilās aviācijas gaisa kuģa salona apkalpes locekļu apmācību, nodrošināja, ka civilās aviācijas gaisa kuģa salona apkalpes locekļi ir atbilstoši apmācīti. Lai nodrošinātu atbilstošu drošības līmeni, Civilās aviācijas aģentūra veiks apmācību sniedzēju, kuri veiks civilās aviācijas gaisa kuģa salona apkalpes locekļu sagatavošanu un apliecību izsniegšanu, uzraudzību atbilstoši regulas Nr.1178/2011 prasībām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Starptautiskās civilās aviācijas organizācijas (ICAO) dokuments „Apmācību organizācijas apstiprināšanas rokasgrāmata” (Doc 9841).Starptautiskās civilās aviācijas organizācijas (ICAO) dokuments “Salona apkalpes locekļu drošuma apmācības rokasgrāmata” (Doc 10002).Eiropas aviācijas drošības aģentūras (EASA) dokumenta “Attiecīgie līdzekļi atbilstības panākšanai un vadlīnijas. ORO daļa” AMC3 ORO.CC.115 (e) punkts. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Starptautiskās civilās aviācijas organizācijas (ICAO) dokuments „Apmācību organizācijas apstiprināšanas rokasgrāmata (Doc 9841) | 12.3.apakšpunkts13.3.apakšpunkts14.3.apakšpunkts | Tiek izpildītas pilnībā. |
| Starptautiskās civilās aviācijas organizācijas (ICAO) dokuments “Salona apkalpes locekļu drošuma apmācības rokasgrāmata” (Doc 10002) | 12.3.apakšpunkts13.3.apakšpunkts14.3.apakšpunkts | Tiek izpildītas pilnībā. |
| Starptautiskās civilās aviācijas organizācijas (ICAO) dokuments “Salona apkalpes locekļu drošuma apmācības rokasgrāmata” (Doc 10002) 14.nodaļa | 24.2.apakšpunkts | Tiek izpildītas pilnībā. |
| Eiropas Aviācijas drošības aģentūras (EASA) dokumenta “Attiecīgie līdzekļi atbilstības panākšanai un vadlīnijas. ORO daļa” AMC3 ORO.CC.115 (e) punkts | 25.punkts | Tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunu. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta saskaņošanas procesā 2018.gada 23.februārī ievietots Satiksmes ministrijas tīmekļa vietnē ([www.sam.gov.lv](http://www.sam.gov.lv)) un Civilās aviācijas aģentūras tīmekļa vietnē ([www.caa.lv](http://www.caa.lv)). |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 3. | Sabiedrības līdzdalības rezultāti | Sabiedrības pārstāvji par projektu nav snieguši viedokli. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta institūcijas līdzšinējo funkciju un cilvēkresursu ietvaros. Noteikumu projekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Gertners 67830961

viesturs.gertners@caa.gov.lv

Sīle 67507906

liene.sile@caa.gov.lv